**TEKS UCAPAN PERASMIAN**

**MESYUARAT AGUNG PIBG SMKSP KALI KE-37**

**DAN**

**MAJLIS PENYERAHAN BANTUAN AWAL PERSEKOLAHAN**

**RM 100.00**

**TAHUN 2020**

**OLEH**

**TUAN MOHD ZAIDI BIN RAMLI**

**PENGARAH JABATAN HAL EHWAL AGAMA ISLAM**

**NEGERI SEMBILAN**

BISMILLAHHIRRAHMAN NIRRAHIM

ASSALAMUALAIKUM WARAHMATULLAHI WABARAKATUH

DAN SALAM SEJAHTERA.

TERIMA KASIH KEPADA PENGERUSI MAJLIS.

1. KATA ALU-ALUAN
2. PERTAMA SEKALI, SAYA INGIN MENGUCAPKAN TERIMA KASIH KEPADA PIHAK SEKOLAH YANG TELAH SUDI MENJEMPUT SAYA BAGI MENYAMPAIKAN UCAPAN DAN SETERUSNYA MERASMIKAN MESYUARAT AGUNG PIBG SMKSP KALI KE-37 DAN MAJLIS PENYERAHAN BANTUAN AWAL PERSEKOLAHAN RM 100.00 BAGI TAHUN 2020
3. TAHNIAH DAN SYABAS KEPADA PIHAK PENGURUSAN DAN JAWATANKUASA PIBG YANG TELAH BERJAYA MERANCANG, MENGELOLA DAN MELAKSANAKAN PROGRAM PADA HARI INI.
4. BERSYUKUR KITA KE HADRAT ALLAH SWT KERANA DENGAN LIMPAH KURNIA DAN INAYAH-NYA KITA DAPAT BERSAMA-SAMA DALAM MAJLIS MEYUARAT PIBG KALI KE – 37 DAN PENYERAHAN BANTUAN AWAL PERSEKOLAHAN PADA BAGI TAHUN 2020 .
5. TAHNIAH KEPADA YANG BERUSAHA ENCIK MOHD SUHAIDI BIN MAT JUNUH SELAKU PEMANGKU PENGETUA SMK SERI PERPATIH DAN JAWATANKUASANYA YANG BEGITU KOMITED UNTUK MEMASTIKAN MESYUARAT YANG BAKAL DIADAKAN SELEPAS INI BERLANGSUNG DENGAN JAYANYA. SESUNGGUHNYA MESYUARAT SEPERTI INI AMATLAH DIALU-ALUKAN KERANA DAPAT MERAPATKAN LAGI SILATURRAHIM DAN BERTUKAR TUKAR PENDAPAT SESAMA KITA.
6. SECARA PERIBADI, SAYA BERASA AMAT BANGGA DENGAN KEHADIRAN TUAN-TUAN DAN PUAN-PUAN KE MESYUARAT PADA HARI INI, DI MANA JELAS MEMBUKTIKAN KOMITMEN DAN ILTIZAM YANG TINGGI TERHADAP TANGGUNGJAWAB SERTA PERANAN KITA DALAM ORGANISASI YANG DIANGGOTAI. MUDAH-MUDAHAN MENERUSI MESYUARAT INI, IDEA - IDEA BAHARU AKAN DIPEROLEHI BAGI TUJUAN PEMBANGUNAN ILMU MELALUI SEKOLAH INI.

HADIRIN YANG DIHORMATI,

1. SEBAGAIMANA KITA SEDIA MAKLUM PERSATUAN IBU BAPA DAN GURU ( PIBG ) ADALAH SEBUAH ORGANISASI YANG CUKUP SIGNIFIKAN DAN PENTING TERHADAP PERKEMBANGAN SESEBUAH SEKOLAH. TIDAK DAPAT DINAFIKAN PERANAN DAN TANGGUNGJAWAB PIBG DI SESEBUAH SEKOLAH MEMBERI KESAN KEPADA KEMAJUAN DAN PENCAPAIAN SEKOLAH KERANA PIBG MENJADI MEDIUM ATAU WAHANA UNTUK MENCETUSK HALATUJU DAN MATLAMAT SEKOLAH KE ARAH KECEMERLANGAN PENDIDIKAN. PENGURUSAN PIBG YANG CEMERLANG AKAN MELAHIRKAN SEKOLAH YANG TERBILANG DAN IA BUKANLAH HANYA ANGAN-ANGAN KOSONG SEMATA-MATA MALAH DIHARAPKAN DAPAT DIAPLIKASIKAN SEPENUHNYA BAGI MENCAPAI HASRAT YANG SAMA-SAMA KITA INGINKAN.
2. KECEMERLANGAN SESEBUAH ORGANISASI ATAU PERSATUAN AMAT BERGANTUNG KEPADA BEBERAPA ELEMEN YANG PERLU DIGERAKKAN SECARA BERSAMA DAN SEIRING. OLEH ITU SAYA MENYERU SUPAYA KITA BERSAMA BERPADU TENAGA DAN MENYUMBANG BUAH FIKIRAN DALAM MEMBANGUNKAN DAN MEMAJUKAN PIBG DEMI KECEMERLANGAN PENDIDIKAN ANAK-ANAK MURID SMK SERI PERPATIH . ELEMEN PERPADUAN DALAM KALANGAN AHLI ADALAH SANGAT PENTING YANG AKAN MEMBOLEHKAN SESEBUAH ORGANISASI ITU MEMAKSIMUMKAN SUMBER TENAGA, USAHA DAN BUAH FIKIRAN KE ARAH KECEMERLANGAN YANG MEMBANGGAKAN.
3. SAYA JUGA BERASA AMAT BANGGA ATAS KESUNGGUHAN DAN KEJAYAAN SEKOLAH MENEMPA NAMA DALAM PELBAGAI PROGRAM DAN PERTANDINGAN SAMA ADA PADA PERINGKAT DAERAH, NEGERI, KEBANGSAAN MAHUPUN ANTARABANGSA.
4. SEPERTI YANG DITEKANKAN DALAM DASAR PENDIDIKAN NEGARA IAITU ‘PENDIDIKAN UNTUK SEMUA’, SUASANA PEMBELAJARAN YANG SERONOK DAN MEMBAHAGIAKAN HARUSLAH DITERAPKAN DALAM SESEBUAH SEKOLAH, INSTITUSI MAHUPUN UNIVERSITI. MAKA UNTUK MENCAPAI KEARAH SUASANA INI, BUDAYA CINTA, KASIH ATAU SAYANG, KEGEMBIRAAN DAN HORMAT-MENGHORMATI HARUSLAH MENJADI ASAS DALAM SESEBUAH INSTITUSI ITU AGAR ILMU DAPAT DIPEROLEH DAN DIEKSPLOITASI DENGAN LEBIH BERKESAN, SEIRING DENGAN KEPERLUAN NEGARA BAGI MENCAPAI STATUS NEGARA MAJU MENJELANG 2025.
5. DALAM ASPEK PENGURUSAN SESEBUAH PIBG, DIMANA ASPEK INI JUGA TIDAK HARUS DIPANDANG MUDAH DALAM MEREALISASIKAN DASAR PENDIDIKAN NEGARA. PENGURUSAN PIBG HARUS CEKAP DAN BERKESAN BAGI MENGHADAPI PERUBAHAN-PERUBAHAN SEMASA. PIBG BOLEH MELAKSANAKAN BANYAK AKTIVITI YANG DIRANCANG DAN DISUSUN MENGIKUT KEPERLUAN SEKOLAH. PROGRAM SEPERTI KELAS TAMBAHAN, KEM MOTIVASI UNTUK PELAJAR, GOTONG ROYONG, KURSUS KREDIBILITI, SEMINAR DAN SEBAGAINYA ADALAH ANTARA AKTIVITI YANG BOLEH DILAKSANAKAN SEPANJANG TAHUN. APA YANG PENTING ADALAH, PENGURUSAN PIBG YANG CEKAP DAN BERKESAN AKAN MENCERMINKAN KUALITI KEPIMPINAN YANG BERWIBAWA DAN SETERUSNYA DAPAT MENJAMIN KEJAYAAN SEGALA MATLAMAT DAN OBJEKTIF PERSATUAN TERCAPAI.
6. ABAD KE-21 MENDEDAHKAN MASYARAKAT KEPADA KEPESATAN TEKNOLOGI MAKLUMAT DAN KOMUNIKASI (ICT) YANG MEWUJUDKAN FENOMENA GLOBALISASI IAITU ‘DUNIA TANPA SEMPADAN’. UNTUK MERAIH KEJAYAAN BERTERUSAN DALAM PERSEKITARAN GLOBALISASI YANG MENCABAR INI, DENGAN ADANYA GANDINGAN MANTAP DAN KERJASAMA ERAT ANTARA PIHAK PENTADBIR, GURU DAN IBU BAPA, SAYA YAKIN BAHAWA SMK SERI PERPATIH MAMPU MELAHIRKAN MODAL INSAN YANG BERKUALITI DAN SEIMBANG DARI SEGI INTELEK, ROHANI, EMOSI DAN JASMANI SELARAS DENGAN FALSAFAH PENDIDIKAN KEBANGSAAN.SETERUSNYA MELAHIRKAN GENERASI MUDA YANG MAMPU MENANGANI PERUBAHAN SERTA CABARAN ABAD 21 DENGAN CEKAP DAN BERKESAN.
7. KITA PERCAYA BAHAWA PELAKSANAAN AKTIVITI YANG DIRANCANG DENGAN TELITI AKAN DAPAT DIJAYAKAN SEKIRANYA KITA MEMPUNYAI SUMBER KEWANGAN YANG MENCUKUPI. SUMBER-SUMBER KEWANGAN PERLU DIPEROLEH DAN DIURUS SECARA BIJAKSANA AGAR PROGRAM YANG HENDAK DILAKSANAKAN AKAN MENDAPAT NATIJAHNYA KE ARAH KECEMERLANGAN PENDIDIKAN ANAK-ANAK KITA. OLEH ITU, SEGALA PELUANG YANG BOLEH MENAMBAHKAN DANA PERSATUAN INI HARUS DICARI DAN DITAMBAH DENGAN INISIATIF DAN KERJASAMA PUCUK PIMPINAN DAN SEMUA AHLI PERSATUAN.

HADIRIN DAN HADIRAT SEKALIAN,

1. PERMASALAHAN SOSIAL SEJAK KEBELAKANGAN INI JUGA CUKUP MEMBIMBANGKAN KITA SEMUA. GEJALA SOSIAL DAN KERUNTUHAN MORAL YANG MELIBATKAN REMAJA DAN PELAJAR SEKOLAH SANGAT MENCEMASKAN HATI KITA. BANYAK FAKTOR YANG MENYUMBANG BERLAKUNYA GEJALA TIDAK SIHAT INI. JUSTERU, KITA TIDAK SEHARUSNYA SALING MENUDING JARI MENCARI KESALAHAN MANA-MANA PIHAK, SEBALIKNYA PERMASALAHAN INI PERLULAH DIPANDANG SERIUS OLEH SEMUA PIHAK. DI SINILAH TERLETAKNYA PERANAN DAN TANGGUNGJAWAB PIBG UNTUK SAMA-SAMA BERGANDING BAHU DENGAN PIHAK PENGURUSAN SEKOLAH. SELAIN ITU DIDIKAN AGAMA DAN PENERAPAN NILAI-NILAI MURNI, KASIH SAYANG DAN JATI DIRI SERTA NILAI MODAL INSAN JUGA HARUS DIBERIKAN SECUKUPNYA KEPADA ANAK-ANAK AGAR GEJALA-GEJALA NEGATIF DAPAT DIHINDARKAN LEBIH AWAL.
2. DI MAJLIS INI SAYA JUGA INGIN MENGAMBIL KESEMPATAN SEKALI LAGI MENYERU AGAR PIBG DI SEKOLAH INI DAPAT BERGERAK SECARA AKTIF DAN TERANCANG AGAR KEWUJUDANNYA DAPAT MEMBERI SUMBANGAN BERMAKNA LAGI BERKESAN KE ARAH KECEMERLANGAN YANG DIHARAPKAN. BUDAYA ILMU DAN BUDAYA KERJA CEMERLANG PERLULAH DIPUPUK DAN DISEMAI AGAR PERSATUAN PIBG INI TERUS RELEVAN DAN MENJADI PENYUMBANG KEPADA KECEMERLANGAN PENDIDIKAN ANAK-ANAK
3. SAYA JUGA INGIN MERAKAMKAN SETINGGI-TINGGI PENGHARGAAN KEPADA WARGA PENDIDIK YANG TELAH BERUSAHA GIGIH MENDIDIK PARA PELAJAR SEHINGGA MENJADI INSAN YANG BERPENDIDIKAN DAN CEMERLANG DALAM BIDANG KURIKULUM, KOKURIKULUM DAN PEMANTAPAN SAHSIAH.
4. UCAPAN PENGHARGAAN TURUT DIBERIKAN KEPADA PIHAK PIBG SEKOLAH YANG TURUT MEMBERIKAN SUMBANGAN TERHADAP KEMENJADIAN ANAK-ANAK DI SMK SERI PERPATIH INI.

TUAN-TUAN/ PUAN-PUAN YANG DIHORMATI SEKALIAN

1. DENGAN LAFAZ BISMILLAHIRRAHMANIRRAHIM, SAYA

DENGAN SUKACITAANYA MERASMIKAN MESYUARAT PIBG SMK

SERI PERPATIH KALI KE-37 DAN PENYERAHAN BANTUAN AWAL

PERSEKOLAHAN BAGI TAHUN 2020.

SEKIAN.

WABILLAHITAUFIK WALHIDAYAH, WASSALAMUALAIKUM

WARAHMATULLAHI WABARAKATUH